



Glade og trygge barn

Årsplan 2025– 2026

Innhold:

[ÅRSPLAN FOR LØNNEBERGET BARNEHAGEN 3](#_Toc201921939)

[LØNNEBERGET BARNEHAGE 3](#_Toc201921940)

[SNEKKERBUA: 4](#_Toc201921941)

[SMÅLAND: 4](#_Toc201921942)

[DAGSRYTMEN 5](#_Toc201921943)

[PLANLEGGINGSDAGER 5](#_Toc201921944)

[ANSVAR OG ROLLER 6](#_Toc201921945)

[BARNEHAGEEIER 6](#_Toc201921946)

[DAGLIG LEDER 6](#_Toc201921947)

[PEDAGOGISK LEDER 6](#_Toc201921948)

[FAGARBEIDER/ ASSISTENTER 6](#_Toc201921949)

[HELSE MILJØ OG SIKKERHET 7](#_Toc201921950)

[KID-PLAN 7](#_Toc201921951)

[FORELDRENES PLIKTER 8](#_Toc201921952)

[MÅLTIDER I BARNEHAGEN 9](#_Toc201921953)

[BURSDAGSFEIRING 10](#_Toc201921954)

[SAMARBEID MED ANDRE INSTITUSJONER 10](#_Toc201921955)

[BARNEVERNSTJENESTEN 10](#_Toc201921956)

[HELSESTASJONEN 10](#_Toc201921957)

[PPT 10](#_Toc201921958)

[B.U.P. (BARN OG UNGDOMPSYKRIATISK AVD) 11](#_Toc201921959)

[ANDRE: 11](#_Toc201921960)

[BARNEHAGENS OVERORDNET MÅL 11](#_Toc201921961)

[FOREBYGGING AV MOBBING 12](#_Toc201921962)

[VI HAR I TILLEGG FØLGENDE MÅL 12](#_Toc201921963)

[VENNSKAP, LEK OG SAMSPILL 13](#_Toc201921964)

[LEKENS BETYDNING. 14](#_Toc201921965)

[LEK OG VOKSENROLLEN 15](#_Toc201921966)

[SOSIAL KOMPETANSE 15](#_Toc201921967)

[OMSORG 16](#_Toc201921968)

[RAMMEPLAN FOR BARNEHAGENS INNHOLD OG OPPGAVER 16](#_Toc201921969)

[METODER FOR Å FREMME SPRÅKUTVIKLING: 17](#_Toc201921970)

[SNAKKEPAKKEN 17](#_Toc201921971)

[SPRÅKKISTEN 18](#_Toc201921972)

[BILDE STØTTE 18](#_Toc201921973)

[BARNS MEDVIRKNING 19](#_Toc201921974)

[DANNING OG DEMOKRATI 20](#_Toc201921975)

[LIKESTILLING OG LIKEVERD 20](#_Toc201921976)

[MANGFOLD OG GJENSIDIG RESPEKT 21](#_Toc201921977)

[BARNEHAGEN SOM KULTURARENA 21](#_Toc201921978)

[BARN MED BEHOV FOR EKSTRA STØTTE 22](#_Toc201921979)

[TILVENNING 23](#_Toc201921980)

[OVERGANG BARNEHAGE – SKOLE 23](#_Toc201921981)

[LIVSMESTRING OG HELSE. 24](#_Toc201921982)

[PROGRESJONSTANKER 25](#_Toc201921983)

[PLANLEGGING, DOKUMENTASJON OG EVALUERING 27](#_Toc201921984)

[VURDERING AV DET PEDAGOGISKE ARBEIDET I BARNEHAGEN 27](#_Toc201921985)

[PLAN FOR SYSTEMATISK DOKUMENTASJON OG VURDERINGSARBEID 28](#_Toc201921986)

# ÅRSPLAN FOR LØNNEBERGET BARNEHAGEN

2025 / 2026

Vårt motto er: Å skape glade og trygge barn.

# LØNNEBERGET BARNEHAGE

Lønneberget Barnehage eies og drives av IOGT Haugesund, en frivillig organisasjon som arbeider med rusforebyggende tiltak, rus-politisk påvirkningsarbeid og et utstrakt sosialt arbeid for rusavhengige og for barn og unge. De jobber for at det skal være lett å ta rusfrie valg, og vil bidra til et trygt og inkluderende samfunn.

Astrid Lindgren har gitt alle IOGT-avdelingene-rett til å bruke hennes stykker vederlagsfritt som en anerkjennelse for det organisasjonen står for.

Barnehagen ble startet i august 2005 og ligger under det kommunale samordnende opptak, og har dermed vanlig kommunale opptakskriterier.

Barnehagen forholder seg til egenbetaling/ brukerbetaling som er satt av Stortinget og som er lik de kommunale satsene som er 1200 kr fra 15.08.2025

I tillegg har vi kr. 350.- som er mat / aktivitetspenger pr. mnd. (Satsene gjelder for 100 % plass.)

Vi har plass til 36 barn i alderen 0-6 år fordelt på 2 avdelinger. Barnehagen følger pedagog og bemanningsnormen. Haugesund kommune stiller med støtteressurs og spesialpedagog til barn som av ulike årsaker kan ha behov for ekstra oppfølging.

Åpningstiden er fra 07.00 til 16.30, onsdag før påske 07.00 til 12.00.

Barnehagen stenger 2 uker om sommeren.

Redusert åpningstid i ferier og høytider kan forekomme.

Daglig leder: 406 71 770

Snekkerbua: 406 71 771

Lønneberget: 406 71 772

Adresse: Bjørgvinsgate 40 5531 Haugesund

Epost: [dl@lonneberget-bhg.no](mailto:dl@lonneberget-bhg.no)

PERSONALET

Daglig leder:Anne Cathrine Olsen

### SNEKKERBUA:

Barnehagelærer: Marianne Amdal

Fagarbeider: Grazyna S. Pettersen

Fagarbeider: Kari Mjånes

Assistent: Solveig Egeland - Eriksen

### SMÅLAND:

Pedagogisk leder: Henrik Eidem Christiansen

Pedagogisk leder: Linn Duong

Fagarbeider: June Tollaksen 80% stilling.

Pedagogisk leder: Victoria Thuen (Fødselspermisjon)

Personalet er ansatt på huset, ikke på avdeling, så det kan bli gjort endringer.

# DAGSRYTMEN

Trygghet og forutsigbarhet er viktig for barna. De skal føle trygghet overfor voksne, andre barn og over hverdagen sin. Mange av barna har lang dag som kan være krevende for dem, og da blir det ekstra viktig at de har det trygt og godt. Vi voksne har en trygghet i det arbeidet vi utfører, noe som smitter over på barna. Klokkeslettene for dagsrytmen er ca tider. Barna er avhengig av faste og kjente rutiner, som er med å skape trygghet.

Kl. 7.00 – 09.00 Barnehagen åpner, frilek

KL.7.30 -08.30 frokost ut over morgenen for de som ønsker (medbrakt)

KL.9.30 Aktiviteter, turer, samling, lek i grupper osv.

Kl. 11.00 Måltid

Kl. 12.00 Utetid/ Sovetid

Kl. 14.00 Knekkebrød/ frukt (yoghurt torsdag)

Kl. 14.30 Frilek ute/ inne

Kl. 16.30 Barnehagen stenger

# PLANLEGGINGSDAGER

Barnehagen har 5 planleggingsdager i et barnehageår. For 2025/2026 er planleggingsdagene:

22.September 2025

14.November 2025

2.Januar 2026

15. Mai 2026

22.Mai 2026

# ANSVAR OG ROLLER

## BARNEHAGEEIER

Barnehageeieren og alle som arbeider i barnehagen, skal sammen bidra til å oppfylle målene og kravene i rammeplanen med utgangspunkt i sine erfaringer og sin kompetanse.

Barnehageeier har det juridiske ansvar for kvaliteten på barnehagetilbudet.

Barnehageeier kan tilpasse rammeplanen til lokale forhold, men bør da komme frem av barnehagens vedtekter.

## DAGLIG LEDER

Daglig leder har det pedagogiske, personalmessige og administrative ansvaret og skal sørge for at det pedagogiske arbeidet er i tråd med barnehageloven og rammeplanen og at personalet utvikler en felles forståelse for oppdraget som er gitt i disse.

Daglig leder og følger opp planlegging, dokumentasjon, vurdering og utvikling samt sikre at barnehagen har innarbeidet rutiner for samarbeid med relevante institusjoner.

## PEDAGOGISK LEDER

Pedagogisk leder har ansvar for å iverksette og lede det pedagogiske arbeidet, i tråd med godt faglig skjønn, og skal veilede og sørge for at barnehageloven og rammeplanen oppfylles gjennom det pedagogiske arbeidet. Videre skal pedagogisk leder lede arbeidet med planlegging, gjennomføring, dokumentasjon, vurdering og utvikling av arbeidet i barnegruppen og personalgruppen.

## FAGARBEIDER/ ASSISTENTER

Fagarbeidere/assistenter har plikt og ansvar og følge barnehageloven, rammeplanen, årsplan, månedsplan og aktiviteter som er satt opp av barnehageeier og pedagogisk leder. Fagarbeiderne skal i samråd med pedagogisk leder planlegge, gjennomføre og evaluere pedagogisk opplegg.

# HELSE MILJØ OG SIKKERHET

Barnehagen bruker internkontroll systemet PBL-MENTOR for alt som har med HMS. Alle ansatte er pliktet til å sette seg inn i systemet. Her ligger beredskapskort, sikkerhetsrutiner/analyser, og oversikt over lover og regler vi er pliktet til å følge. I dette systemet registrerer vi avvik, og skademeldinger, og daglige sjekklister for åpning og stenging. Vi har internkontroller ute og inne som sjekk av uteområdet og kjøkken, branntilsyn, og brannøvelser. Avvik blir rapportert og vi har alt samlet i et system. I tillegg har vi førstehjelpskurs, livredningskurs, verneombud og HMS kurs. Vi jobber tett med Bedriftshelsetjenesten MOOW, som skal ha HMS kurs og førstehjelpskurs med oss på planleggingsdagene på 22.september, og 14.november

# KID-PLAN

Vi bruker Kid-plan som er en informasjonsplattform hvor barna blir registrert, meldinger blir gitt og tatt imot. Dette er en APP som kan lastes ned i Appstore og Google Play.

KID-PLAN er passord beskyttet og passord mottas ved henvendelse til personalet. Her legger vi ut beskjeder meldinger m.m. og bilder fra barnehagehverdagen.

Vi har også nettside: [www.lonneberget-bhg.no](http://www.lonneberget-bhg.no)

SAMARBEID HJEM- BARNEHAGE

Foreldresamarbeid er en viktig del av barnehagehverdagen.

Foreldrene er en viktig ressurs for oss og det er de som kjenner barnet sitt best. Vi er derfor avhengig av et nært og godt samarbeid med dem, for at barnet skal trives og utvikle seg.

En god dialog i den daglige kontakten viktig. Det er gjerne i å hente og bringe- situasjonen vi blir bedre kjent, og det er her vi kan utveksle informasjon.

Vi har også foreldresamtale med alle foreldrene 1 ganger pr. år. + tilbud om oppstartsamtale for nye barn. Da møter alle en av pedagogene for samtale om sitt barn og videre utvikling. Om de ønsker flere samtaler, kan de ta kontakt.

Vi har også foreldremøte 1 gang i året.

Foreldre og foresatte har hovedansvaret for barnas oppdragelse og omsorg. For å sikre et godt samarbeid med hjemmet har barnehagen et foreldreråd, bestående av alle foreldrene.I tillegg har barnehagen et Samarbeidsutvalg**.** Daglig leder er sekretær. Dette består av: 2 foreldrerepresentanter, 1 ansattes representant og daglig leder.

Intensjonen med foreldreråd og samarbeidsutvalg er at disse ordningene skal gi mulighet for å ivareta foreldrenes kontakt med barnehagen på en aktiv måte og gi dem mulighet til å delta i planleggingsarbeidet.

Barnehagen har også et styre. Dette består av: 3 representanter fra IOGT Haugesund, 1 foreldrerepresentant, 1 ansattes representant, og daglig leder som fungerer som sekretær.

## FORELDRENES PLIKTER

* Foreldrene skal følge barnet helt inn i barnehagen. Dersom andre enn foreldrene skal hente barnet, må dette formidles til personalet. Det skal meldes fra når barnet er borte fra barnehagen av ulike grunner, eller hvis barnet kommer senere enn 9.30. Etter denne tid er vi kanskje ute på tur.
* Barnet skal være hentet og ute av barnehagen innen 16.30.
* Barna skal holdes hjemme ved sykdom eller hvis de ikke kan gå ut. Dette grunnet stor smittefare, og personalet kan ikke være inne med enkelt barn. Ved oppkast og diaré skal barna være hjemme i 48 timer etter siste oppkast/ diarè. Ved feber er det 24-timers karantene tid etter at feberen er opphørt før en kan gå i barnehagen igjen.
* Alt tøy bør merkes med barnets navn, og de små må også ha merket alt utstyr som soveposer, tepper, tutter o.s.v.
* Barnehagen er ikke ansvarlig for tapt tøy.
* Det skal gis beskjed om endring ang. personalia.
* Informer om hendelser i hjemmet som kan virke inn på barnets hverdag i barnehagen. Personalet er underlagt streng taushetsplikt.

# MÅLTIDER I BARNEHAGEN

Barnehagen er opptatt av å ha et variert og vanlig sunt kosthold, hvor et flertall av forskjellige matvaregrupper er representert. Dette gjør vi ved å introdusere barna for ulike typer kjøtt og fisk, samt egg, melkeprodukter og kornprodukter, frukt og grønt. Det vil bli tatt hensyn til spesielle kostbehov ved dokumentasjon fra lege eller religion.

Ved høytider, spesielle anledninger og anledninger hvor barna er i følge med foreldre eller annen familie, serverer vi gjerne mat utenom det vi serverer i en vanlig hverdag.

Spiser barnet frokost i barnehagen står foreldrene fritt til å ta med matpakke og innhold etter eget ønske. Frokosten er fra kl.07.30-08.30.

Kl.11.00 blir det servert lunsj. Barnehagen tilbyr varmmat 1-2 ganger i uken. Det blir laget en ukeplan for hva som serveres og barnehagen legger opp til et sundt og variert kosthold.

Kl.14.00 blir det servert knekkebrød og frukt og vann til drikke. Dette er et mellommåltid og vil derfor ikke inneholde samme tilbud i form av matmengde og påleggsvalg som ved lunsj serveringen kl.11.

## BURSDAGSFEIRING

Når barna har bursdag, feirer vi det med bursdagssamling og de får egen krone.

Om foreldre og barn ønsker og servere noe ekstra ved bursdagsfeiring så står de fritt til å velge det selv. F.eks Is, kake, smoothie, fruktsalat/fruktspyd, boller, skoleboller, middag, gele o.l

# SAMARBEID MED ANDRE INSTITUSJONER

Haugesund Kommune har ansvar for at de ulike tjenestene for barnefamiliene er godt koordinert. Barnehagen må derfor samarbeide med andre tjenester og institusjoner i kommunen. Dersom logoped, fysioterapeut, psykolog og spesialpedagog eller andre er inne i barnehagen, blir foreldre / foresatte til det enkelte barn kontaktet på forhånd. Ingenting blir iverksatt før foreldrene har samtykket.

## BARNEVERNSTJENESTEN

Barnevern i Norge utføres av en offentlig tjeneste, som primæroppgave har barnevernet det å sikre barns og unges oppvekstsvilkår.

Barnevernets arbeidsoppgaver har sitt hjemmelsgrunnlag i [barnevernloven](http://no.wikipedia.org/wiki/Barnevernloven).

Barnevernet har en rekke ulike tiltak å sette inn ved behov. De fleste av dem frivillige hjelpetiltak i familien.

## HELSESTASJONEN

Helsestasjonen er samarbeidspartner for å legge tilbudet til rette for barn med særlige behov. Helsestasjonen kan bidra med råd til barnehagen og foreldre vedrørende smittevern og legemiddelbehandling.

## PPT

Retten til spesialpsykologisk hjelp er hjemlet i opplæringsloven. PPT (Pedagogisk psykologisk tjeneste) er sakkyndig instans ved tilrådes om spesialpedagogisk hjelp.

Foreldrene må gi samtykke før barnet får hjelp i barnehagen, og det skal være ett tett samarbeid mellom barnehage, foreldre og PPT. Foreldrene har fullt innsyn i alle papirer til enhver tid.

## B.U.P. (BARN OG UNGDOMPSYKRIATISK AVD)

B.U.P. gir døgntilbud for ungdom, dagtilbud til barn og unge, poliklinisk og ambulant tilbud for barn 0-18 år og deres familier.

De arbeider med varierende grad av vansker. Hyppigste pasientgrupper er ADHD, angst, depresjoner og atferdsvansker.

ANDRE: Høgskolen på Vestlandet (studenter), Breidablikk Læringssenter, Barne og ungdomspsykiatrisk avdeling, Haugaland videregåendeskole og NAV.

BARNEHAGENS VERDIGRUNNLAG

Barnehagens verdigrunnlag skal formidles, praktiseres og oppleves i alle deler av barnehagens pedagogiske arbeid. Barndommen har egenverdi, og barnehagen skal ha en helhetlig tilnærming til barnas utvikling. Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

# BARNEHAGENS OVERORDNET MÅL

Å skape glade og trygge barn. Barnehagen er en barnehage der barna står i fokus, og får tilrettelagt aktiviteter tilpasset alder og utvikling av aktive og engasjerte voksne. Barnehageloven sier at alle barn har krav på et trygt og god barnehagemiljø. §41 handler om Nulltoleranse for mobbing, og forebyggende arbeid. §42 handler om aktivitetsplikt for å både følge med, melde fra og undersøke om det er uønskede hendelser.

# FOREBYGGING AV MOBBING

Barns fysiske og psykiske helse skal fremmes i barnehagen. Barnehagen skal bidra til barns trivsel, livsglede, mestring og følelse av egenverd og forebygge krenkelser og mobbing. Om et barn opplever krenkelser eller mobbing, må barnehagen håndtere, stoppe og følge opp dette. En viktig oppgave for ansatte i barnehagen er å avdekke elle former for krenkelser mot barn, vi jobber med å øke kompetansen for alle ansatte slik at vi kan gjenkjenne om det skjer. Vi kan på denne måten bidra til at alle barn opplever trygge og gode dager i barnehagen. Vi skal arbeide for å fremme prososiale ferdigheter og stoppe krenkelser og mobbeatferd i barnehagen ved å være sensitive, kompetente og autoritative voksne. Vi har laget oss en god prosedyre for hvordan vik skal håndtere krenkelser og mobbing i barnehagen, samtidig som Haugesund kommune har laget en god handlingsplan mot mobbing og andre krenkelser. Vi bruker deres skjema om vi opplever dette i barnehagen. En annen ting som er viktig er foreldresamarbeid, vi må få foreldrene på banen.

# VI HAR I TILLEGG FØLGENDE MÅL

* Barnehagen skal organiseres og planlegges slik at det gis tid og rom for barns medvirkning.
* Barnehagen skal tilby alle barn et rikt, variert, stimulerende og utfordrende læringsmiljø uansett alder, kjønn, funksjonsnivå, sosial og kulturell bakgrunn.
* Barnehagen skal være fleksibel i forhold til foreldrenes ønsker og behov, og være til barnets beste.
* Barna skal bli møtt med omsorg, trygghet og kunnskap.
* Barna skal bli sett og hørt.
* Barna skal bli tatt på alvor.
* Barna skal føle seg verdsatt og godtatt.
* Gutter og jenter skal ha like muligheter til å bli sett og hørt, og til å delta i alle felles aktiviteter. (Likestilling.)

# VENNSKAP, LEK OG SAMSPILL

Leken er viktig i barnehagen. Vi ønsker å ta vare på den gode leken, som er barns hovedaktivitet. Hvorfor er leken så viktig? Leken er barnas naturlige uttrykksform og viktigste aktivitet. Den har egenverdi og foregår på barnas premisser. De utvikler nye kunnskaper, sosiale og motoriske ferdigheter, vennskap, verdier og holdninger og skiller seg ut ved at den er gledefull, frivillig, spontan og skapende, og styrt av barna selv.

I omsorg, lek og læring vil barns sosiale kompetanse både bli uttrykt og bekreftet ved at de viser evne til å leve seg inn i andres situasjon og vise medfølelse.

Barnehagen er en arena for vennskap. Målet er at hvert barn skal danne vennskap i barnehagen. Barna skal ha god tid til lek, slik at de får et godt utgangspunkt for å gjøre gode samspillerfaringer og utvikle gode sosiale ferdigheter. Barnas personlighet og et positivt selvbilde utvikles i samhandling med andre, både barn og voksne.

Leken er barnas viktigste aktivitet for læring og mestring.

I leken får barna nye venner, utfordringer og opplevelser, barna opplever også motgang i leken, men lærer seg dermed å takle konflikter, med en voksen som veileder.

Personalet skal gi barna god tid til lek, være til inspirasjon i utvikling og fornyelse av leken og være til hjelp og støtte for barna når de trenger det i leken. Personalet skal være engasjerte og interesserte, vise nærhet og forståelse til hvert enkelt barn.

I frileken er de voksne aktivt med, ofte som støttende og tilretteleggende voksne som kan hjelpe til i konflikter som er vanskelige å løse selv. Barna skal lære å rydde etter seg når leken er over.

Rammeplanen sier at *“Vennskap og tilrettelegging for gode relasjoner i barnehagen er forutsetning for god læring og opplevelse av glede og mestring”*. Det er viktig med venner. Venner er med på å bygge oss opp og hjelpe oss frem. Gjennom vennskap er leken avgjørende for barns utvikling intellektuelt, språklig, sosialt, fysisk og emosjonelt. Vi ønsker at barna skal danne gode og positive relasjoner seg imellom, både på avdelingen, og på tvers av avdelingene. Spesielt har det mye å si for utviklingen av sosial- og språklig kompetanse.

## LEKENS BETYDNING.

Lek er en typisk væremåte for barn, og en viktig del av barnets tilværelse.

Leken tjener mange funksjoner for barnet. Gjennom leken utforsker barnet miljøet og seg selv i forhold til emner, behov og interesser.

Gjennom leken får barnet utfolde seg kreativt. På denne måten bidrar leken til at barnet lærer seg selv å kjenne. Lek stimulerer til utvikling på ulike områder. Intellektuelt, emosjonelt, fysisk- motorisk og ikke minst sosialt. Gjennom leken får barnet også satt sine oppfatninger, verdier og normer på prøve. I det hele tatt spiller leken en viktig rolle i sosialiseringsprosessen og får dermed betydning for utviklingen av personlig og kulturell identitet.

Vi legger stor vekt på å gi barna opplevelser, fortellinger og nye erfaringer som gir nødvendig stoff til lekens videre utvikling.

Vi er ikke bare opptatt av at lek er et pedagogisk virkemiddel for å fremme barnets utvikling, men at: Å leke er et mål i seg selv! Barn leker fordi det er gøy å leke!

# LEK OG VOKSENROLLEN

* De voksne skal være gode rollemodeller.
* De voksne skal være engasjerte i det som opptar barna.
* De voksne skal vise glede og humor i hverdagen.
* De voksne skal se og ta barneperspektivet.
* De voksne skal formidle gode verdier, kunnskaper og holdninger.
* De voksne skal ha en autoritativ være måte.
* De voksne skal gi rom og tid til lek.

# SOSIAL KOMPETANSE

Sosial kompetanse er å kunne samhandle positivt med andre i ulike situasjoner. Forståelse for sosiale forhold og prosesser og mestring av sosiale ferdigheter krever erfaring med, og deltaking i fellesskap med barn og voksne. Gjennom lek og deltakelse i alle typer aktiviteter i hverdagen får barna erfaring i å leve seg inn i andres situasjon, og vise medfølelse.

De erfarer balansen mellom selvhevdelse og det å se andres behov. De voksnes oppgave er å gi anerkjennende og støttende relasjoner slik at barna utvikler sosial kompetanse.

Sosial kompetanse er vesentlig for å motvirke utvikling av problematferd som diskriminering og mobbing.

Senere i livet både i skole og jobb- sammenheng er det svært viktig å kunne samarbeide og forstå og respektere andre som er ulik oss selv.

Samfunnet i dag stiller høye krav til denne kompetansen. Derfor er det viktig at barna får erfaringer med dette fra de er helt små, slik at det kan bli en del av dem selv.

# OMSORG

Å få sitte på fanget, få kroppskontakt og nærhet er en selvfølgelig del av barnas hverdag. Vi ønsker å være tilgjengelige voksne og dele gode og vonde opplevelser sammen med dem.

Barn lærer av de samværsformene som til enhver tid praktiseres i barnehagen. Vi vil oppmuntre barna til å hjelpe hverandre, ta hensyn og være oppmerksomme på hverandre.

Omsorg innebærer også å sette grenser. Vi må sette grenser etter det enkeltes barns modenhet og alder, bruke humor og se muligheter, i stedet for begrensninger.

I barnehagen har vi få enkle regler om hva som er lov og ikke. Det er viktig å vurdere hvert enkelt barn ifht alder og den enkelte sitasjon før avgjørelser tas i forbindelse med regler og oppklaring av konflikter.

Det blir også viktig å forklare bakgrunnen for reglene, slik at barna lettere kan forstå og akseptere.

# RAMMEPLAN FOR BARNEHAGENS INNHOLD OG OPPGAVER

Ifølge Rammeplanen for Barnehagen skal barnehagen arbeide med 7 ulike fagområder. Flere fagområder vil oftest være representert samtidig i temaopplegg eller i forbindelse med hverdags aktiviteter og turer i nærmiljøet.

Den enkelte barnehage velger omfang og metode utfra lokale forutsetninger og behov. Arbeidet med fagområdene skal tilpasses barnas alder, utviklingsnivå og gruppens sammensetning.Gjennom periodeplaner, månedsplanene vil vi vise hvordan barnehagen velger å arbeide med fagområdene. Gjennomføringen av planene skal være så fleksible at de gir rom for spontanitet og barns medvirkning.

# METODER FOR Å FREMME SPRÅKUTVIKLING:

I barnehagen skal barna oppleve et stimulerende miljø som støtter opp om deres lyst til å leke, utforske, lære og mestre. Barnas nysgjerrighet, kreativitet og vitebegjær skal anerkjennes, stimuleres og legges til grunn for deres læringsprosesser. Små barn er naturlig nysgjerrige, aktive og utforskende, og det er viktig å gi barna mulighet for å prøve ut nye ting.

Barna sin egen interesse og nysgjerrighet er den viktigste drivkraften bak utviklingen av språket. Språket blir lært ved å bli brukt. Bruken av språket i tilknytning til dagliglivet og barnas hverdags erfaring, er basis for språkarbeidet.

Personalet skal gi barna varierte opplevelser i og utenfor barnehagen, og være aktivt lyttende til det barna sier.

Å støtte barns tilegnelse av språk er en av barnehagens kjerneoppgaver. Kommunikasjons- og språkkompetanse er viktig både for barnets liv her og nå og for barnets muligheter i framtiden. Barnehagen skal gi alle barna varierte og positive erfaringer med å bruke språket som kommunikasjonsmiddel, redskap for tankene og uttrykk for egne tanker, meninger og følelser. Innholdet i barnehagehverdagen skal støtte opp om barnas språkutvikling, og språkstimulering skal inngå som en del av det daglige samværet. Barnehagen er en sentral og viktig arena for å iverksette forebyggende og tidlige innsatser når det gjelder barnas språklige kompetanse.

SNAKKEPAKKEN

Vi benytter "Snakkepakken" som er ett språkutviklingsverktøy som tar utgangspunkt i barnas hverdag i barnehagen. Snakkepakken er en samling med språkstimulerende materiell, som er med på å styrke barns språktilegnelse i barnehagen.

Snakkepakken er et pedagogisk språkverktøy som kan inspirere barn og voksne til innsats i språklig samspill. Ved at barna får se, høre og være aktive med innholdet i Snakkepakken, vil de oppmuntres til å forstå og snakke norsk. Snakkepakken gir glede og nytte til alle barn enten de har norsk eller annet språk som morsmål.

"Snakkepakken" er laget for å styrke barnas språkutvikling. Den er basert på områder i hverdagen, som mat, kropp, klær, hus, dyr, farger, eventyr, fabler, rim, regler, sanger og bevegelsesaktiviteter.

Snakkepakken gir deg gode anledning til å hjelpe barna mot en rikere og mer nyansert setningsoppbygging med flere typer ord som: substantiv, verb, adverb, adjektiv, preposisjon, pronomen, artikkel, spørreord og tallord.

Snakkepakken er laget i samråd med rammeplanen, og de 7 fagområdene går som en rød trå gjennom snakkepakken.

## SPRÅKKISTEN

Språkkisten: er en kiste full av konkret og spennende materiell til bruk som et verktøy og en inspirasjon i det daglige arbeidet med språkstimulering i barnehagen. Den tar for seg 10 ulike tema, som alle er velkjente fra barnehagen. Alle begrepene i språkkista er oversatt til 11 språk, noe som gjør at den egner seg godt til språkstimulering av minoritetsspråklige barn. Er det noen barn som trenger ekstra språktrening, er kista også et godt arbeidsverktøy.

## BILDE STØTTE

ASK 🡪 Alternativ supplerende kommunikasjon: Barn som har vansker med å kommunisere, har ofte gode visuelle ferdigheter. Ved hjelp av bilder kan barnet ta mer aktiv del i kommunikasjon med andre. For mange barn med språkvansker kan visualisering være et virkemiddel som gjør at læring blir mulig, og de kan ha god nytte av bilder som støtte når de skal fortelle og holde orden på rekkefølgen i en handling.

r oppmerksomme voksne som beskriver og understøtter deres opplevelser. Personalet skal sørge for et inkluderende fellesskap og legge til rette for at barna kan bidra i egen og andres læring.

# BARNS MEDVIRKNING

Barns medvirkning er en viktig del av Rammeplanen. Ifølge Barnehageloven § 3" har barna i barnehagen *RETT* til å gi uttrykk for sitt syn på barnehagen sin daglige virksomhet. Barna skal jevnlig få mulighet til aktiv deltagelse i planlegging og vurdering av barnehagens innhold. Barnas synspunkt skal tillegges vekt i samsvar med alder og modenhet."

F.N. sin barnekonvensjon legger vekt på at" barn har rett til å si hva de mener om alt som gjelder dem selv, og at meningene skal telle. Barn har rett til å utrykke seg og påvirke alle sider av livet i barnehagen."

I vår barnehage skal vi voksne være beviste på barns ulike uttrykksformer og tilrettelegge for medvirkning etter barnas modenhet og alder, erfaringer og behov. Barna kan få si hva de mener og komme med kommentarer og meninger om hvordan hverdagen skal være. De blir lyttet til og får komme med ønsker.

Vi skal la barna få erfarer at en sak har flere sider, at andre har helt andre synspunkter enn de selv har, og at vi må samarbeide for å oppnå ting vi ønsker. De føler seg respekterte og sett og hørt når de får være med å påvirke hverdagen sin. De vet at de blir tatt på alvor, men at det er den voksne som må sette grenser. Barna får erfare at det er flertallet som bestemmer om de ikke er enige.

# DANNING OG DEMOKRATI

Danning er et sentralt begrep i Rammeplan for barnehager. Dannelse eller danning er et begrep som beskriver formingen av menneskets personlighet, oppførsel og moral. Danningsbegrepet setter søkelys på individets evne og plikt til å forme seg selv. Det er et vidt begrep som favner mer enn begrepet oppdragelse. Det er en kontinuerlig prosess og personlig utvikling, som forutsetter refleksjon. Denne prosessen foregår hele livet, og skjer i samspill med omgivelsene våre. Det er med på å forme bl.a. hvem vi er/blir og hvilke verdier og holdninger vi utvikler. Det er en del av sosialiseringsprosessen hvor vi bl.a. lærer om vår kulturelle bakgrunn, forskjellige koder og normer vi har på de ulike arenaene i livet. Barnehagen skal støtte barna i å forholde seg prøvende og nysgjerrige til omverdenen og bidra til å legge grunnlag for modig, selvstendig og ansvarlig deltakelse i demokratiske fellesskap. Alle barn skal kunne få oppleve demokratisk deltakelse ved å bidra og medvirke til barnehagens innhold. Barnehagen er en viktig arena for dannelsesprosessen i førskolealder.

# LIKESTILLING OG LIKEVERD

Barnehagen skal fremme likeverd og likestilling uavhengig av kjønn, funksjonsevne, seksuell orientering, kjønnsidentitet og kjønnsuttrykk, etnisitet, kultur, sosial status, språk, religion og livssyn. Likestilling mellom kjønnene skal gjenspeiles i barnehagens pedagogikk. Barnehagen skal bygge sin virksomhet på prinsippet om likestilling mellom de to kjønn. Gutter og jenter skal ha like muligheter til å bli sett og hørt, og oppmuntres til å delta i felleskap i alle aktiviteter i barnehagen. Barnehagen skal legge til rette for dette på en god måte, slik at gutter og jenter opplever å bli gitt like muligheter for lek og utvikling. Personalet må reflektere over sine egne holdninger for best mulig å kunne formidle og fremme likeverd og likestilling.

# MANGFOLD OG GJENSIDIG RESPEKT

Barnehagen skal fremme respekt for menneskeverdet ved å synliggjøre, verdsette og fremme mangfold og gjensidig respekt. Barna skal få oppleve at det finnes mange måter å tenke, handle og leve på.

Barnehagen må støtte at barn bruker sitt morsmål hjemme, og samtidig arbeide aktivt med å fremme barnas norskspråklige kompetanse i barnehagen.

I dette arbeidet er det viktig med:

Deltakelse i norskspråklig miljø. Vi legger til rette for at minoritetsspråklige barn kan delta i større og mindre grupper med fokus på språklig utvikling og å utvikle gode norske begrep. Samtidig som vi spør hva ulike begrepene heter på morsmålet.

Trygt og stimulerende læringsmiljø. Barnehage skal legge til rette for at barna har mulighet for å forstå og gjøre seg forstått i lek og aktiviteter gjennom barnehagehverdagen

Godt foreldresamarbeid

# BARNEHAGEN SOM KULTURARENA

Rammeplanen Barnehagen skal formidle verdier og kultur, gi rom for barns egen kulturskaping og bidra til at alle barn får oppleve glede og mestring i et sosialt og kulturelt fellesskap. (*Barnehageloven § 2 Barnehagens innhold)*

Lønneberget barnehage er en møteplass for barn og småbarnsforeldre med ulik kulturell, språklig, etnisk, religiøs og sosial bakgrunn. Barnehagen er derfor en sentral arena til å formidle, skape og fornye kultur og for å utvikle kulturell identitet.

Vi i Lønneberget barnehagen definerer kultur som: kunst og estetikk, verdier, holdninger, erfaringer, kunnskap og uttrykksmåter

Kultur handler for oss om: arv og tradisjoner, å skape og å fornye.

Vi tar utgangspunkt i både lokale og nasjonale kulturverdier. Barnehagen fungerer som en arena for utvikling av kulturell identitet, og vi er åpen for impulser fra nærmiljøet og fra den regionale og globale verden.

I barnehagen vår har vi barn fra andre kulturer, noe som er berikelse for fellesskapet i barnehagen.

Barnekultur er for oss: av, med og for barn.

Ungene deltar og de skaper sin kultur, og gjenskaper selv og fornyer den i samspillet med barn og voksne.

Barn tolker inntrykkene sine gjennom leken og det gir mulighet til å variere uttrykksmåter gjennom dans, drama, musikk, kunst og håndverk (fagområdene).

Dagens barn blir eksponert av forskjellige media-inntrykk og de fleste barn trenger hjelp til å bearbeide inntrykkene og å reflektere over det de ser og hører.

Barna skal få kjennskap til samisk kultur og samisk levesett. Dette kan innebære at barna skal få kunnskap til at der eksisterer et annet språk og en annen kultur i Norge. Barna skal få kjennskap til at disse er en del av verdens urbefolkning.

# BARN MED BEHOV FOR EKSTRA STØTTE

Barn som trenger ekstra, har rett til en barndom preget av de samme verdier som for andre barn. Barn med ekstra behov blir derfor prioritert ved opptaket. Et sentralt mål er å gi et godt tilbud tilpasset det enkelte barn slik at alle er integrert i barnehagens hverdagsliv. Et godt tilbud krever blant annet et samarbeid mellom barnehage, familie og andre relevante instanser.

Barn med ekstra behov kan trenge særskilt tilrettelegging av fysiske og personalmessige forhold i barnehagen.

Kommunene har ansvar for å gi spesialpedagogisk hjelp til barn med ekstra behov, dette er hjemlet i opplæringsloven § 5-7. Før det fattes enkeltvedtak om spesialpedagogisk hjelp, skal det foreligge en sakkyndig vurdering av de særlige behovene til barnet, jf. opplæringsloven § 5 – 3.

# TILVENNING

Barnehagen har som mål og gjøre overgangen barnet opplever når det begynner i barnehagen, til en god og trygg opplevelse. Vi jobber derfor etter rammeplanens bestemmelser om at barnehagen skal samarbeide med foreldrene og legge til rette for at barnet opplever en trygg og god start. Barnehagen skal tilpasse rutiner og organisere tid og rom slik at barnet får tid til å bli kjent, etablere relasjoner og knytte seg til personalet og til andre barn. Barnets primærkontakt skal sørge for tett oppfølging den første tiden slik at barnet opplever tilhørighet og trygghet til å leke, utforske og lære.

Vanlig tilvenningstid er satt til minimum 3 dager. Foreldrene får skriftlig informasjon om tidspunkter og dagsrytme ifh. til tilvenningsdagene. Barnehagen skal legge til rette for barn som kan trenge lenger tilvenningstid. Dette blir avtalt i samarbeid med foreldrene. Vår tilvenning er tilpasset barnet. Barnehagen inviterer til informasjonsdag/ besøksdag i mai/juni, samt 3 besøksdager (åpen barnehage) i juli. Disse dagene vil foreldre og barn få mulighet til å bli kjent med barnehagen før tilvenning.

# OVERGANG BARNEHAGE – SKOLE

Stortingsmelding 41 om Kvalitet i barnehagen:

Rammeplan for barnehagens innhold og oppgaver understreker at barnehagen i samarbeid med skolen skal legge til rette for barns overgang fra barnehage til første klasse og eventuelt skolefritidsordningen. Dette skal skje i nært samarbeid med barnets hjem. Planer for barns overgang fra barnehage til skole skal være nedfelt i barnehagens årsplan. Barnehagen benytter seg av tilbudene den enkelte skole tilbyr barna.

Gode overgangsrutiner er med på å gi barna trygghet og forutsigbarhet i opplæringsløpet. Vi har egen førskolegruppe som bl.a. vil ta opp forskjellig temaer som er knyttet til skolestart. F.eks kunne skrive navnet sitt, holde orden på tingene sine m.m. Førskolegruppen markerer overgangen fra barnehagen til skole med å være russ.

Haugesund bystyre har vedtatt et detaljert veiledningshefte for dette arbeidet. I tillegg har de laget et samtykke skjema som barnehagen bruker for å hente inn samtykke fra foreldrene, slik at vi kan dele informasjon om enkelt barn med skolen.

FØRSKOLEGRUPPA

I Lønneberget Barnehage har vi valgt å ha ren førskolegruppe for de barna som skal begynne på skolen til høsten. Hvert barn i førskolegruppen har ulikt ståsted. Det som er viktig er at alle barna får utfordringer utfra det ståstedet de selv har. Alle har rett til å utvikle seg, men på helt forskjellig nivå. Den voksne må ha god kunnskap og erfaring i å SE hvert enkelt barns potensiale. Vårt hovedfokus for førskolebarna er barnas sosiale ferdigheter, selvregulering, språk og matematikk gjennom lekbaserte læringsaktiviteter. Men vi har mål at alle førskolebarna skal kunne skrive navnet sitt, telle til 10, kunne farger, og ha kjennskap til former, overbegreper, preposisjoner, tall, bokstaver og rim og regler.

# LIVSMESTRING OG HELSE.

Barnehagen skal ha en helsefremmende og forebyggende funksjon og bidra til å utjevne sosiale forskjeller. Barnas fysiske og psykiske helse skal fremmes i barnehagen. Barnehagen skal være et trygt og godt sted der barna kan prøve ut ulike sider ved samspill, fellesskap og vennskap. Barnehagen skal være en arena for daglig fysisk aktivitet og fremme barnas bevegelsesglede og motoriske utvikling. Måltider og matlaging i barnehagen skal gi barna et grunnlag for å utvikle matglede og sunne helsevaner.

# PROGRESJONSTANKER

Progresjon betyr jevn fremgang, utvikling eller økning. Innen pedagogikk betyr progresjon at man har en gradvis økning av vanskelighetsgraden i undervisningen. Tanken bak progresjon er at barna ikke skal gjøre det samme hvert år – men at de har aktiviteter som de kan strekke seg etter samt at det er aktiviteter som er tilrettelagt til barnets alder og modenhet.

Progresjonsarbeid vil ofte vise seg i hverdagen. Turer og aktivitetene blir tilpasset alder og modenhet, og vi gir alle et tilbud i forhold til hva vi tror de mestrer. Vi har aldersinndelte avdelinger som gjør ulike aktiviteter tilrettelagt for alder og modning. De får aktiviteter hvor de må utfordre seg selv for å kunne nå målet og mestre. Ved å ha noe å strekke seg etter, får barna tilegnet seg nye erfaringer, de blir løsningsorienterte og de får mestringsfølelsen når de når målet.

|  |  |  |  |
| --- | --- | --- | --- |
| **Vi jobber for at de skal få kjennskap til:** | **1-2 ÅRINGENE** | **3-4 ÅRINGENE** | **5-6 ÅRINGENE** |
| **LEK** | Vise interesse og nysgjerrighet.  Utforske og oppleve (sanselek)  Parallell lek, leke ved siden av hverandre | Følge opp initiativ til barn og voksne.  Konstruksjonslek, eks. bygge tårn av klosser.  Forstå å vente på tur.  Ikke stenge ute i lek | Mestre rolleleken ved å kunne lekesignalene, og delta over tid.  Kunne drive leken videre og ta imot impulser fra andre.  Kunne delta i regelleker og takle det å tape. |
| **SOSIALT**  **SAMSPILL** | Takle å være i en større barnegruppe.  Være med å trøste og vise omsorg  Begynnende turtaking (bytte på å bestemme og ta initiativet) | Prate i stedet for å slå.  Be voksne om hjelp når det trengs.  Vise omsorg for andre.  Svare på enkle spørsmål.  Innlede positiv samhandling med andre.  Begynnende forståelse for konsekvenser for egne handlinger | Ikke stenge ute i lek.  Forsøke å løse konflikter uten voksne.  Akseptere at egne ønsker ikke alltid blir oppfylt.  Hjelpe andre barn.  Lytte til andre barn, og vente på tur i samling. |
|  | **1-2 ÅRINGENE** | **3-4 ÅRINGENE** | **5-6 ÅRINGENE** |
| **Selvstendighet**  **i hverdagsaktiviteter** | Vise interesse for å spise og drikke selv.  Ta på enkle plagg (2-åringen) | Gå på do selv.  Kunne kle på seg mesteparten selv.  Kjenne forskjell på kaldt og varmt.  Fortelle hva de vil ha på maten og klare å smøre på selv. | Tørke seg selv på do.  Selv ta en del av ansvaret hva de skal ha på seg av klær, kjenne om de er våte eller kalde.  Kle av og på yttertøy og kneppe knapper.  Kan dra strikken på dressen over skoene.  Selvstendig ved måltidene. |
| **Barns medbestemmelse** | De voksne må sette seg ned på golvet og se hva barna holder på med.  Tolke barns uttrykk- kroppsspråk, mimikk | Barna skal kunne ta valg og forstå konsekvensene av det.  Føle at de har innflytelse på barnehagehverdagen.  Barnas initiativ, utforskertrang, og interesse skal være med på å bestemme tema/ innhold og utviklingen av ulike prosjekter. | Barna skal kunne ta valg og forstå konsekvensene av det.  Føle at de har innflytelse på barnehagehverdagen.  Barnas initiativ, utforskertrang, og interesse skal være med på å bestemme tema/ innhold og utviklingen av ulike prosjekter. |

# PLANLEGGING, DOKUMENTASJON OG EVALUERING

For at Lønneberget barnehage skal være en god barnehage på alle områder, vurderer vi driften jevnlig. Hovedmål, delmål og rammeplanen skal følges. Lovverket skal følges til enhver tid.

Alle i personalgruppen har et ansvar og en plikt til å se til at pedagogiske aktiviteter blir fulgt og gjennomført i henhold til månedsplanen. Forandringer i oppsatt dagsplan skal kun skje under særskilte omstendigheter, og kun etter samtale med nærmeste leder.

Planleggingen skal være langsiktig og systematisk pedagogisk arbeid, for å bidra til kontinuitet og progresjon for enkeltbarn og barnegruppen. Planleggingen må ses i sammenheng om barns trivsel og allsidig utvikling både individuelt og i gruppe.

Vurderingsarbeid skal bygge på refleksjoner som hele personalgruppene er involvert i, for å ha et utgangspunkt for videre planlegging og gjennomføring. Vurderingsarbeid skal sikre at alle barn får et tilbud som er i tråd med barnehageloven og rammeplanen.

Dokumentasjon skal synliggjøre hvordan personalet arbeider for å oppfylle kravene i barnehageloven og rammeplanen. Hvert enkelt barn har sin egen personlige mappe i barnehagen sitt arkiv, her blir personopplysningsloven fulgt.

# VURDERING AV DET PEDAGOGISKE ARBEIDET I BARNEHAGEN

Målet med pedagogisk arbeid er å ivareta barns behov for omsorg og lek, samtidig som vi legger til rette for læring og danning. Det pedagogiske arbeidet skal bidra til å kvalifisere barna til å delta, handle og mestre utfordringer i livet. Det innebærer at de skal få kunnskap og utvikle ferdigheter, verdier og evner.

Vi vurderer vårt pedagogiske arbeid jevnlig og bedømmer kvaliteten ved å reflektere over egen læringsprosess, vår utvikling og kompetanse. Vurderingen gir de ansatte bedre forståelse av hva som fungerer godt, hvilke utfordringer vi har og hvilke nye mål som må settes for forbedring.

Vi bruker didaktiske metoder når vi vurderer vårt pedagogiske arbeid. **hva** (mål og innhold), **hvordan** (metodikken) og **hvorfor** (overveielser, begrunnelser).

Barnehagen er en pedagogisk virksomhet, som i tillegg til å planlegge innholdet, skal dokumentere og vurdere. Dokumentasjonen kan informere om hva barna lærer og opplever i barnehagen.

Kvaliteten i det daglige samspillet mellom mennesker i barnehagen er en av de viktigste forutsetningene for barns utvikling og læring. Barnegruppens og det enkelte barns trivsel og utvikling skal derfor observeres og vurderes fortløpende. Oppmerksomheten må både rettes mot samspillet barna imellom, mellom barn og personale og mellom barnehagens ansatte.

Kvaliteten i det daglige samspillet mellom mennesker i barnehagen er en av de viktigste forutsetningene for barnas utvikling og læring.

Vurderingsarbeid legger grunnlag for barnehagens planer og oppfølging av enkeltbarn og barnegruppen.

Vurdering og refleksjon er viktig for å kunne fornye oss, skape debatt om barnehagens mål, innhold, oppgaver og kvalitet.

### PLAN FOR SYSTEMATISK DOKUMENTASJON OG VURDERINGSARBEID

|  |  |  |  |
| --- | --- | --- | --- |
| Hva: | Hvordan: | Hvorfor: | Arkiveres/form: |
| Den daglige samtalen | Ansatte tar seg tid til å snakke med foreldre i ”hente/bringe situasjonen”. | Utveksle relevant informasjon angående barnet.  Eks. hva det har opplevd i barnehagen. | Muntlig. |
| Foreldresamtaler | Foreldre får tilbud om minimum 1 foreldresamtaler gjennom året. | Informasjon om barnet. Ha mulighet til å diskutere ting rundt barnet. | Ped. leder arkiverer. |
| Foreldremøter  Evaluering | Foreldre innkalles 1- 2 ganger i året til felles foreldremøte | For å nå foreldre med felles informasjon. Rom for diskusjoner. Evaluering av inneværende barnehageår for å kunne bruke som planleggingsgrunnlag neste barnehageår. | Skriftlig referat m/oppsummering av evalueringer til alle foresatte. |
| Bilder | Ta bilder av barn/personalet i hverdagssituasjoner. | Billedlig dokumentasjon på hva barnehagedagen inneholder, hvem barnet leker med, aktiviteter og gjøremål. | Fotokollasj |
| Dagtavla | Personalet skriver hva og hvordan dagen har vært | Synliggjøre barnehagens hverdag. | Skriftlig på dagtavla |
| Forberedelse Pedagogiskopplegg | Personalet planlegger og evaluerer pedagogisk opplegg. I eget skjema. | Synliggjøre, dokumentere, bevisstgjøre og evaluere det pedagogiske innholdet i barnehagen | Skriftlig. |
| Evalueringsskjema | Evaluerer uken på avdelingsmøte hver uke.  Evaluere mnd på hvert personal mnd | Refleksjon og kvalitetssikring av hverdagen i barnehagen. Verktøy for videre arbeid. | skriftlig |
| Månedsplan  +Månedsbrev / evaluering | Personalet planlegger innhold for 4 uker. Blir delt ut som 4-ukersplan til foreldre. | Synliggjøre barnehagens innhold i kommende 4-ukersperiode (også i forhold til årsplan/progresjonsplanen) | Blir sendt på mail |
| Halvtårs plan | Personalet har brifing i forkant så planlegger de innholdet for høst halv året, og for vinter/ vår halvåret | Synliggjøre barnehagens innhold (i forhold til årsplanen/ progresjonsplanen) | Blir sendt på mail, legges ut på hjemmesiden. |
| Årsplan | Personalet har brifing i april mnd. Pedagogene har pedagogdager og plukker ut evt. forslag. Pedagogene og styrer fører pennen i mai | Arbeidsredskap for alle og alle skal ha eierforhold til Årsplanen. Synliggjøre barnehagens innhold i forhold til Rammeplanen og lovverk. | Skriftlig, legges ut på hjemmesiden. |
| Årshjul | Bli enige om hva vi skal gjøre, og legge den inn i kalenderen | Synliggjøre arrangementer vi skal ha i barnehagen | Deles ut skriftlig foresatte som kalender, og legges ut på hjemmesiden |
| Personal møteplan | Bli enige om hva vi vil ha på agendaen på personalmøte, og lage en oversiktsplan | Gjøre det forutsigbart og systematisere planlegging | Deles ut til personalet. |